Doris Mable Cochran

Doris Mable Cochran (Pennsylvania, 1898ko maiatzaren 18a - Washigton, 1968ko maiatzaren 22a) estatubatuar herpetologoa izan zen. Urte askoan American Natural Collection-eko zaindari gisa aritu zen Washingtoneko Smithsonian Institutuan. 

 Biografia 
North Girarden jaio zen, Pennsylvanian, eta Washington hirian hazi, bere aita hara transferitu ondoren gobernuko lan baterako.

George Washington Unibertsitatean ikasten ari zela (A.B. 1920, M.S. 1921), Gerra Departamentuarentzat lan egin zuen eta Smithsonian Institutuko herpetologia saileko laguntzaile gisa. Museoa Leonhard Hess Stejneger-en ardurapean zegoen arren, Cochran bilduma herpetologikoen administrazioaren arduraduna zen. 1942an kontserbatzaile laguntzaile bihurtu zen, Stejneger hil aurretik. Doktoretza lortu zuen Maryland-eko Unibertsitatean 1933an karramarro urdinaren muskulaturari buruzko tesi batekin. 1956an lehen emakume komisarioa izan zen, 1968an erretiroa hartu zuen arte, bere 70. urtebetetzean.

Arte ikasketak egin zituen Corcoran Arte Eskolan, eta artista gisa zuen talentua garatu zuen. Ilustratzaile zientifiko bihurtu zen, ez bakarrik bere lanentzat, baita bere lankideentzat ere.

Cochranen ikerketak Antilletako eta Hego Amerikako herpetofaunan oinarritu ziren batez ere, bereziki Haitin. 90 lan taxonomiko argitaratu zituen 1922 eta bere heriotza bitartean (1968an erretiratu eta lau egunera), non zortzi genero eta 125 espezie eta subespezie berri deskribatu zituen, baita armadarentzako narrasti pozoitsuak identifikatzeko liburuxkak ere. Antilletako 20 urteko ikerketak The Herpetology of Hispaniolan arfgitalpenarekin amaitu zituen 1941ean. Bi aldiz bisitatu zuen Haiti, 1935ean eta 1962-1963an. Haitin Adolfo Lutz eta bere alaba Bertharekin lan egin zuen.

Hegoamerikako igelei buruz idatzi zuen Frogs of Southeastern Brazil-en 1954an eta Frogs of Colombia 1970ean (hil ostean). Bere libururik ezagunena Living Amphibians of the World izan zen 1961ean argitaratua. Cochranek 3000 igel baino gehiago bildu zituen Brasilera egindako espedizio batean.

 Argitalpen batzuk 

 1930: Cold-bloooded vertebrates (Smithsonian Institutua, New York).
 1934: Herpetological collections from the West Indies, made by Dr. Paul Bartsch under the Walter Rathbone Bacon scholarship, 1928-1930 (Smithsonian Institutua, New York).
 1935: The skeletal musculature of the blue crab, Callinectes sapidus Rathbun (Smithsonian Institutua, New York).
 1941: The Herpetology of Hispaniola (U.S Govt. print. off, Washington).
 1954: Frogs of Southeastern Brazil (Smithsonian Institutua, Washington).
 1961: Living Amphibians of the World (Doubleday, Garden City, N.Y.).
 1961: Type specimens of reptiles and amphibians in the U.S. National Museum (Washington).
 1970: Frogs of Colombia (Smithsonian, Washington).
 1970: Coleman J. Goinekin (1911-1986) The New Field Book of Reptiles and Amphibians; more than 200 photographs and diagrams (G.P. Putnam's Sons, New York).
 Sariak eta aintzatespenak 

 Cochran 1962an American Society of Ichthyologists and Herpetologists-eko kide izendatu zuten bigarren pertsona izan zen eta bere lehen idazkaria izan zen.
 Gutxienez sei narrastiri Doris Cochranen izena jarri diote eta horietatik lau oraindik baliozkotzat jotzen dira:
 Aristelliger cochranae (GRANT 1931)
 Sphaerodactylus cochranae (RUIBAL 1946)
 Cochranella (TAYLOR 1951)
 Aplastodiscus cochranae (MERTENS 1952)
 Eleutherodactylus cochranae (GRANT 1932)
 Nymphargus cochranae (GOING 1961)

 Erreferentziak 

 Bibliografia 

 . Contributions to the History of Herpetology, Society for the study of amphibians and reptiles. 1989, v 5. Ithaca, Nueva York, ISBN 0-916984-19-2

 . Doris Mable Cochran, May 18, 1898-May 22, 1968 (obituario) Copeia, v. 1968, N.º. 3 (1968ko abuztuaren 31a), Am. Society of Ichthyologists and Herpetologists: 661–662 orr.

 Kanpo estekak 

 Doris Mable Cochranen edo haren inguruko lanak  Internet Archiven

Kategoria:Herpetologoak
Kategoria:Emakume zaintzaileak
Kategoria:Emakume ikertzaileak
Kategoria:Emakume biologoak
Kategoria:Emakume ilustratzaileak
Kategoria:Emakume zientzialariak